JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
USA saatkond kolis Jeruusalemma
Lähis-Idas kasvab sõjaoht
Euroopa riigid toetavad Iisraeli õigust end kaitsta
USA saatkonna juurde juhatavad teeviidad
olid paigaldatud juba aegsasti enne 14. mai avamispidustusi.
Üritus algas esmaspäeval kohaliku aja järgi kell 16.00
USA Iisraeli suursaadiku David Friedmani juhtimisel.
Kõne alguses nähti president Trumpi videotervitust,
kus ta tõdes, et igal riigil on õigus ise pealinn valida, ka Iisraelil.
Kohal oli ca 800 kutsutud külalist,
peamiselt USA Senati, Kongressi ja valitsuse liikmed.
Pärast president Trumpi väimehe Jared Kushneri sõnavõttu
pidas oma emotsionaalse kõne Iisraeli peaminister Netanyahu.
Seejärel viis USA asevälisminister S. Mnuchin läbi ametliku tseremoonia
ja eemaldas katte suursaatkonna sildilt.
Terrorirühmitus Hamas oli toonud Gaza piiritarale
kümneid tuhandeid meeleavaldajaid, kes püüdsid vägivaldselt läbi murda.
Iisraeli armee pidi nende suunas tule avama,
mille tagajärjel hukkus üle 50 ja viga sai paar tuhat inimest.
Rohkem kui pooled neist tunnistati Hamasi militantideks,
kellest paljudel olid relvad ja pommid, et turvatarast läbi murda.
Iisrael oli hoiatanud gazalasi mitte ületama 300-meetrist turvatsooni
Hamas aga oli õhutanud rahvast märtrisurmale.
Nii Iisrael kui USA peavad Hamasi ja seda toetavat Iraani vastutavaks
illegaalsete märulite eest.
Ka teisipäeval, araablaste nn Nakba-päeval,
hukkus üle 20 Hamasi toetaja,
kes olid trotsinud turvatsoonis kehtestatud lähenemiskeeldu.
Iraan alustas 10. mail sõjategevust Iisraeli vastu,
tulistades Iisraeli suunas 20 lühi- ja keskmaaraketti.
Tegu oli Grad- ja Fajr-5 tüüpi keskmaarakettidega.
Enamik neist tõrjuti raketitõrjepatreide Iron Dome ja David's Sling abil,
osa kukkus asustamata kõrbealadele.
Iisrael vastas Iraani sõjategevusele,
rünnates Süürias rohkem kui 50 Iraani objekti
ja õhutas iisraellasi valmistuma uuteks raketirünnakuteks
ning avama pommivarjendid.
Venemaa õhutõrje väitel oleks Süüria õhukaitse
suutnud hävitada ligi pooled Iisraeli tulistatud 60 raketist.
Iisrael pole väidet kommenteerinud.
Süüria armee väitel hukkus rünnakuis 23 inimest, nii süürlasi kui teisi,
täpsustamata nende kodakondsust.
Iisraeli kaitseministri Liebermani sõnul ründas Iisrael
pea kõiki Iraani Revolutsioonikaarti Süüriasse rajatud baase.
Rünnakuid jätkatakse jõulisemalt,
kui Iraan püüab oma sõjalist kohalolu Süürias ja Liibanonis suurendada.
"Oleme valmis ka võimaluseks,
et Hezbollah alustab Iraani käsul raketirünnakuid Iisraeli,"
mainis Lieberman.
Ta hoiatas ka Süüria valitsust ja eriti president Assadi
mitte lubama Iraanil Süüriasse uusi baase ehitada.
"Peame Süüriat vastutavaks
kõigi Iraani poolt Iisraeli tehtud rünnakute eest.
Ja kui Süüria ei jäta seda poliitikat, ründame ka Süüriat,"
hoiatas sõjakana tuntud Lieberman.
Iraan ähvardab taas Tel Avivi ja Haifat hävitada.
Pärast seda, kui Iisrael ründas karmilt
mitutkümmet Süürias asuvat Iraani Revolutsioonikaarti baasi,
hoiatas üks Iraani mõjukamaid ajatollasid taas avalikult Iisraeli.
"Laiendame oma raketivõimekust läänemaailma survest hoolimata.
Iisrael peab teadma, et on käitunud rumalalt.
Nii Tel Aviv kui Haifa hävitatakse ja Ameerika ei saa midagi parata.
Ameerika on alati toetanud sionistlikku valitsust,
kui too on püüdnud Iraani režiimi kukutada
ja tuumalepingust taganemine on sellega kooskõlas.
Näib, et Euroopa lepingupooli ei saa samuti usaldada,"
ütles ajatolla Ahmad Khatami televiseeritud kõnes ca nädala eest.
Euroopa Liidu suhtumine on olnud tavaliselt negatiivne,
kui Iisrael on kaitsnud end välis- ja siseohtude vastu,
kuid seekord mõistsid kõik, et algatajaks oli Iraan.
Inglismaa peaministri Theresa May esindaja sõnul
mõistab Suurbritannia Iraani rünnakud karmilt hukka
ning Iisraelil oli õigustatud põhjus neile vastata ja oma riiki kaitsta.
Prantsusmaa Välisministeeriumi teatel mõistetakse Iisraeli julgeolekuohte
ja mõistetakse hukka vastavad rünnakud.
Saksa välisministeeriumi teatel olid Iraani rünnakud tõsine provokatsioon
ja Saksamaa mõistab need jõuliselt hukka.
"Oleme alati olnud seisukohal, et Iisraelil on täielik õigus end kaitsta.
Samas on ülioluline,
et olukorrad ei eskaleeruks suuremateks kokkupõrgeteks,
vaid pooled väldiksid toimunu laienemist uuteks konfliktideks,"
ütles Saksa välisminister Heiko Maas.
Ka Venemaa avaldus oli tagasihoidlik, mõistmata hukka ei Iisraeli ega Iraani,
vaid pigem loodeti lahendust dialoogist ja diplomaatiast.
USA aga toetas täielikult Iisraeli rünnakuid
ja lubas kaitsta Iisraeli ka sõjaliselt, kui Iraan uuesti rünnata püüab.
Ka Bahraini välisministri šeik Khalid bin Ahmed al-Khalifa sõnul
peetakse Iisraeli rünnakut
õigustatud tegevuseks oma maa kaitsel, kui seda rünnatakse.
Pingete süvenemine Lähis-Idas
peegeldub ka USA ja Venemaa regionaalses kohalolus ja tegevuses.
Varem seal olnud laevade toetuseks
saatis Venemaa oma Süüria baasi raketifregati Jaroslav Mudrõi
ja ühe tankeri.
USA vastas väljakutsele ja saatis oma 6. laevastikku
lennukikandja Harry S. Trumani, mis on Nimitz-klassi laev.
Sellega on kaasas veidi alla saja lennuki ja helikopteri.
Veidi rahulikumal teemal -
Iisraeli peaminister Netanyahu käis kaaskonnaga Nikosias, Küproses,
kus sõlmis koos Kreeka peaministri Alexis Tsiprase
ja Küprose presidendi Nicos Anastasiadesega
pikalt arutatud energiakoostöölepingu.
Tegu on nn East-Med projekti
ehk gaasijuhtme vedamisega merepõhja kaudu Itaaliani
ja sealt edasi mujale Euroopasse.
Projekt on ulatuslik,
kuna juhet tuleb ehitada rohkem kui 2000 km jagu
ja kohati 3 km sügavusel.
Sellised olid tänased uudised.
Paluge rahu Jeruusalemmale, Iisraelile ja selle rahvale!
Kohtumiseni nädala pärast samal kanalil! Head nelipüha!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee